(52)

A különböző szerződések mind különböző jellemzőkkel rendelkeztek, amelyek közül a legfontosabbakat a Tableau 10 foglalja össze. Ennélfogva több szerződés is rendelkezett arról a lehetőségről, hogy a beauvais-i repülőtér üzembentartója pénzügyi hozzájárulást fizet a légitársaságnak a behozott forgalomért cserébe. Azonban egyetlen szerződés sem tesz említést a légitársaság által nyújtott reklámszolgáltatásokért cserébe a beauvais-i repülőtér üzembentartója által folyósított marketingcélú kifizetésekről. 10. táblázat A beauvais-i repülőtér üzembentartója és a légitársaságok között létrejött repülőtéri szolgáltatási szerződések jellemzői Szerződéskód A szerződések főbb jellemzői Ryanair RYAN1 Ez a szerződés két, Beauvais-ból induló légi útvonal üzemeltetését írja elő a következő feltételek mellett: — Dublin: a szerződés heti három (két szombati és egy vasárnapi) járatpár üzemeltetését írta elő 750 FRF (114,37 EUR) leszállási díj ellenében. A légitársaság minden további napi járatpár után mentesült a leszállási díj megfizetése alól. A szerződés emellett minden felszálló utas után 10 FRF (1,52 EUR) díjat is tartalmazott. — Prestwick: a szerződés napi egy járatpár üzemeltetését írta elő 750 FRF díj ellenében. A leszállási díjat minden további napi járatpár után 500 FRF-ban (77,22 EUR) állapították meg. A szerződés emellett minden felszálló utas után 10 FRF (1,52 EUR) díjat is tartalmazott. RYAN2 A RYAN1 szerződés feltételei a következőképpen módosultak: — a dublini járat esetében a leszállási díjat heti 19 járatpárig 750 FRF-ban állapították meg. E járatszám felett a Ryanair mentesült a leszállási díj megfizetése alól. — a prestwicki járat esetében a leszállási díjat heti 7 járatpárig 750 FRF-ban, heti 8–14 járat között pedig 500 FRF-ban állapították meg. Heti 14 járat felett a Ryanair mentesült a leszállási díj megfizetése alól. — A Ryanair által megnyitott minden új légi útvonal esetében a leszállási díjat napi egy járatpárra vonatkozóan 500 FRF-ban állapították meg. Napi egy járatpár felett a Ryanair mentesült a leszállási díj megfizetése alól. — a meglévő útvonalak esetében a felszálló utasonkénti díjat 10 FRF-ban állapították meg; az új útvonalak esetében napi 6 járatpárig 6 FRF-ban (1,22 EUR), ezen felül pedig 4 FRF-ban (0,61 EUR). RYAN3 Ez a szerződés lépett a RYAN1 és RYAN2 megállapodások helyébe. A következőképpen határozza meg a Ryanair légi járatainak üzemeltetési feltételeit: — a 2002-es évre 210 000 Beauvais-ból felszálló utasra vonatkozó célszámot tűztek ki a Ryanair számára. A leszállási díjat a társaság által üzemeltetett összes légi útvonalra vonatkozóan 750 FRF-ban állapították meg. — a 2003-as évre 310 000 Beauvais-ból felszálló utasra vonatkozó célszámot tűztek ki a Ryanair számára. A leszállási díjat napi 7 járatpárig 750 FRF-ban, ezen felül pedig 650 FRF-ban (99,09 EUR) állapították meg. — a 2004-es évre vonatkozó utasforgalmi célt 410 000 utasban állapították meg. A leszállási díjat napi 7 járatpárig 750 FRF-ban, napi 8 és 10 járatpár között 600 FRF-ban (91,47 EUR), ezen felül pedig 400 FRF-ban (60,98 EUR) állapították meg. — a felszálló utasonkénti díjat a szerződés teljes időtartama alatt minden évre repülőnként 135 utasig utasonként 8 FRF-ban (ezen felül 0 FRF-ban) állapították meg. Ez a szerződés 2010. február 4-ig maradt hatályban a 2004-es évre megállapított feltételek mellett. RYAN4 Ez a szerződés a következőkkel egészíti ki a RYAN3 szerződést: a Ryanair vállalja, hogy heti 10 további járatpárt üzemeltet az új útvonalakon. Cserébe a repülőtér üzembentartója felszálló utasonként 1,5 EUR pénzügyi hozzájárulást fizet a Ryanairnek ezen új útvonalak esetében. RYAN5 Ez a szerződés a RYAN4 szerződést módosítja. A szerződés feltételei szerint a SAGEB kötelezettséget vállal arra, hogy a Ryanair által 2010-ben szállított utasok számához képest 2011-ben szállított minden egyes további utas után felszálló utasonként 2 EUR pénzügyi hozzájárulást fizet a Ryanairnek. Cserébe a Ryanair vállalja, hogy heti 26 további járatpárt üzemeltet. Wizz Air WIZZ1 Ebben a szerződésben a leszállási díjakat a következőképpen határozták meg a Wizz Air számára: — 500 EUR a napi első járatpár után; — 450 EUR a napi második és harmadik járatpár után; — 400 EUR a napi további járatpárok után. A repülőtér üzembentartója vállalta, hogy a szerződés teljesítésének első négy éve alatt a felszálló utasok számától függő, felszálló utasonként 1 EUR összegű, az első évben legfeljebb 40 000 EUR, a második évben legfeljebb 30 000 EUR, a harmadik évben legfeljebb 20 000 EUR, a negyedik évben pedig legfeljebb 10 000 EUR pénzügyi hozzájárulást fizet a légitársaságnak. A szerződés egyéb opcionális szolgáltatásokat, például repülőgép-takarítást is előirányzott. A légitársaság mentesült a felszálló utasok után fizetendő utasforgalmi díjak alól. WIZZ2 Ez a szerződés a WIZZ1 szerződést módosította. A leszállási díjat már minden járatpár után 425 EUR-ban határozták meg. A repülőtér üzembentartója által fizetett pénzügyi hozzájárulás felszálló utasonként immár 0,75 EUR volt. WIZZ3 A leszállási díjakat a következőképpen határozták meg: — 425 EUR heti 20 járatpárig; — 42,5 EUR heti 21 és 32 járatpár között; — 21,25 EUR heti 33 járatpár felett. A légitársaság mentesült a felszálló utasok után fizetendő utasforgalmi díj megfizetése alól. A repülőtér üzembentartója vállalta, hogy heti 0 és 20 járatpár között felszálló utasonként 0,375 EUR, heti 21 és 26 járatpár között 1,375 EUR, heti 27 és 32 járatpár között 1,725 EUR, ezen felül pedig 1,925 EUR pénzügyi hozzájárulást fizet a légitársaságnak. A szerződés egyéb opcionális szolgáltatásokat, például repülőgép-takarítást is előirányzott. Egyéb légitársaságok GOOD1 A szerződés heti 24 járatpárt tartalmazó programot vezetett be. A leszállási díjat 4 000 FRF-ban (609,8 EUR) állapították meg, és a légitársaság mentesült a felszálló utasok után fizetendő utasforgalmi díj megfizetése alól. CIAO1 A szerződés 305 EUR összegű leszállási díjat állapított meg, és mentesítette a légitársaságot a felszálló utasok után fizetendő utasforgalmi díj megfizetése alól. BERL1 A szerződés heti egy járatpárt irányzott elő. A leszállási díjat 500 EUR összegben állapították meg, és a légitársaság mentesült a felszálló utasok után fizetendő utasforgalmi díj megfizetése alól. VOLA1 Ez a szerződés egy napi öt járatpárból álló programot irányzott elő. A leszállási díjat 450 EUR összegben, a felszálló utasok után fizetendő díjat pedig 2,13 EUR összegben állapították meg. A repülőtér üzembentartója vállalta, hogy útvonalanként legfeljebb 100 000 EUR összegig terjedő pénzügyi támogatást nyújt az útvonalak indításához. STER1 Ez a szerződés a leszállási díj összegét heti 3 járatpárig 576 EUR-ban állapította meg. a díj összege heti 4 és 6 járatpár között 540 EUR, heti 7 járatpár felett pedig 500 EUR volt. A légitársaság mentesült a felszálló utasok után fizetendő utasforgalmi díj megfizetése alól. A szerződés opcionális szolgáltatásokat, például repülőgép-takarítást is előirányzott. NORW1 Ez a szerződés a leszállási díj összegét heti 6 járatpárig 500 EUR-ban, heti 7 járatpár felett pedig 400 EUR-ban állapította meg. A légitársaság mentesült a felszálló utasok után fizetendő utasforgalmi díj megfizetése alól. A szerződés opcionális szolgáltatásokat, például repülőgép-takarítást is előirányzott. AIRH1 Ez a szerződés egy heti öt járatpárból álló programot irányzott elő. A leszállási díjat 147,38 EUR összegben, a felszálló utasok után fizetendő díjat pedig 2,89 EUR összegben állapították meg. A repülőtér üzembentartója vállalta, hogy felszálló utasonként 0,5 EUR összegű pénzügyi hozzájárulást fizet a légitársaságnak. A szerződés opcionális szolgáltatásokat is előirányzott a repülőgépek takarításával kapcsolatban, valamint egyéb szolgáltatásokat is. AIRP1 Ez a szerződés napi egy járatpárt irányzott elő. A leszállási díjat 192,88 EUR összegben, a felszálló utasok után fizetendő díjat pedig 2,89 EUR összegben állapították meg. A szerződés opcionális szolgáltatásokat, például repülőgép-takarítást is előirányzott. BLUE1 Ez a szerződés 600 EUR összegű leszállási díjat állapított meg, és mentesítette a légitársaságot a felszálló utasok után fizetendő utasforgalmi díj megfizetése alól. BLUE2 Ez a szerződés a leszállási díjak összege tekintetében módosította a BLUE1 szerződést, amelyek összegét immár 450 EUR-ban állapították meg. FLYM1 Ez a szerződés legalább heti 4 járatpár forgalmat irányzott elő. A leszállási díjakat 600 EUR-ban állapították meg a B737-300 típusú repülőgépek (136 ülőhely) és 550 EUR-ban a B737-500 típusú repülőgépek (125 ülőhely) esetében. A légitársaság mentesült a felszálló utasok után fizetendő utasforgalmi díjak megfizetése alól. CENT1 Ez a szerződés a leszállási díj összegét heti 3 járatpárig 500 EUR-ban, heti 4 és 7 járatpár között 450 EUR-ban, heti 7 járatpár felett pedig 400 EUR-ban állapította meg. A légitársaság mentesült a felszálló utasok után fizetendő utasforgalmi díj megfizetése alól. A repülőtér üzembentartója vállalta, hogy az első hat hónapban felszálló utasonként 0,75 EUR összegű, az utolsó hat hónapban pedig 0,50 EUR összegű pénzügyi hozzájárulást fizet a légitársaságnak.